Snakker vi om den samme Bibelen?

23. mars 2015 14:48 Sist oppdatert 7. april 2015

Bibelen sier at ingen mennesker er født homofile, men de blir homofile på grunn av valgene de tar og hva de gjør i livet, skriver Kristen gutt (15).

Si ;D-innlegg

Dette er et Si ;D-innlegg. Meninger i teksten står for skribentens regning. Innlegg kan sendes Dette er et Si ;D-innlegg. Meninger i teksten står for skribentens regning. Innlegg kan sendes hit

Bibelen sier at ingen mennesker er født homofile, men de blir homofile på grunn av valgene de tar og hva de gjør i livet, skriver Kristen gutt (15). Gorm Kallestad

«Kristen, bifil jente» skriver fredag 20. mars at jeg ikke må ta bibelversene ut av sammenheng når jeg sier at Bibelen er imot homofili. Det er ikke det jeg gjør. Bibelen er krystallklar når det gjelder homofili.

Homofile Gunnar Moe (51) skriver lørdag 21. mars at jeg kanskje vil ha et annet syn på homofili om 30–40 år. Den eneste måten jeg kan se at det kan være mulig, er om jeg ikke er kristen lenger og har sluttet å tro på Guds ord.

Når det gjelder hva Jesus hadde gjort, kan jeg med hånden på hjertet si at han ville sagt akkurat det samme som sin far: at homofili er synd.

Jeg tror det står skrevet i Bibelen at Gud hater synden, men elsker synderen. Det vil si at Jesus elsker alle mennesker like høyt, uansett hvilken synd de har gjort. Om det er drikking, tyveri, løgn, homofili eller horeri. Hvis man har gjort en synd, må man nemlig be om tilgivelse for syndene sine til en annen kristen.

Noe annet Bibelen også sier, er at ingen mennesker er født homofile, men de blir homofile på grunn av valgene de tar og hva de gjør i livet. Det er derfor mennesket selv bestemmer hva det vil gjøre og hvilke synder det vil begå.

På slutten av innlegget sitt skriver "Kristen, bifil jente": "Helheten i Bibelen er det viktigste, og den handler kun om kjærlighet og å være god mot andre". Hvis dette er hennes oppfatning av Bibelen, tror jeg ikke vi snakker om den samme boken. Ja, Bibelen handler også om kjærlighet, men også om en annen ting som gjelder like mye. Det er syndenes forlatelse.

Følg Aftenposten Si;D påFacebookogTwitter

Les også Jeg klarer ikke å bo like mye i to ulike hjem

Les også Barnevernet splitter søsken

Kristen Gutt (15)